Maksimalni brejk

[mini|upright=1.0|[Ronnie O'Sullivan postigao je 15 maksimalnih brejkova na profesionalnim turnirima, najviše od svih profesionalnih igrača.]]
**Maksimalni brejk** (poznat i kao **maksimum** ili **147**) u snukeru iznosi 147 poena, u normalnim okolnostima. Postiže se tako što se nakon svake od 15 crvenih kugli u jednoj posjeti stolu ubaci crna [15 x (1 + 7) = 120 poena], a zatim šest obojenih za dodatnih 27 poena (2 + 3 + 4 + 5 + 6 + 7). Najviše maksimalnih brejkova na profesionalnim takmičenjima ima Ronnie O'Sullivan (15). Brejkovi veći od 147 mogući su u slučaju tzv. slobodne kugle, što se desilo samo jednom na profesionalnim turnirima.

U snukeru "šestici" maksimalni brejk iznosi 75 (manji broj crvenih kugli znači manji broj prilika za ubacivanje crne), a u snukeru plus 210 poena (zbog dodatnih obojenih kugli). Međutim, on nikad nije postignut zbog udaljenosti ljubičaste kugle od crvenih.

## Nagrade 
Do 2010. godine na profesionalnim turnirima obično je postojala značajna nagrada za one koji postignu maksimalni brejk. Kao ekstreman slučaj, O'Sullivanovih 147 na SP 1997. donijelo mu je 165.000 £ (147.000 za maksimalni i 18.000 za najveći brejk na turniru). Međutim, ta nagrada ukinuta je od sezone 2010/11. Od sezone 2011/12. World Snooker uveo je sistem prenošenja nagrade s turnira na turnir. U dijelu turnira koji se prenosi na televiziji nagrada iznosi 5.000 £, a u kvalifikacijama za glavne rangirne turnire 500 £. Na turnirima iz PTC-serije nagrada iznosi također 500 £ (od 1/64 finala). Ako niko ne postigne 147, nagrada se prenosi na sljedeći turnir i uvećava za početnu vrijednost i tako dok je neko ne osvoji.

## Spisak službenih maksimalnih brejkova 
## Statistika 
### Igrači s više maksimalnih brejkova 
### Maksimalni brejkovi po državama 
### Turniri s više maksimalnih brejkova 
### Maksimumi kojima je dobijen meč 
## Rekordi 
### Prvi 
* Prvi maksimalni brejk ostvario je Murt O'Donoghue u Canberri 26. septembra 1934.
* Joe Davis postigao je prvi zvanično priznati maksimalni brejk protiv Willieja Smitha u egzibicijskom meču 22. januara 1955. u Londonu.
* Prvi zvanično ratificirani brejk od 147 poena na nekom takmičenju ostvario je Rex Williams protiv Manuela Franciska u meču "Profesionalci – Amateri" 23. decembra 1966. u Cape Townu.
* Prvi maksimum zabilježen na TV-snimku ostvario je Steve Davis na Classicu 1982.
* U martu 1989. Thorburn je postao i prvi igrač koji je postigao više od jednog maksimuma na turnirima, a Hendry u novembru 1995. prvi koji je to ostvario tokom TV-prijenosa.
* Mark Williams postao je prvi igrač koji je postigao maksimalni brejk protiv žene (na Rhein–Main Mastersu u oktobru 2010).

### Višestruki maksimumi 
* U 20 navrata postignuto je više od jednog maksimuma na istom turniru:
** Svjetsko prvenstvo 2008. bilo je prvi turnir na kojem su dva maksimuma prenošena na televiziji. Isto se dogodilo i na Welsh Openu 2019.
** Dva su turnira pod okriljem WPBSA na kojima su ostvarena tri maksimalna brejka: UK Championship 2012 (Andy Hicks i Jack Lisowski u kvalifikacijama i Higgins u 1/8 finala) i German Masters 2017 (Ali Carter i Ross Muir u kvalifikacijama i Tom Ford u prvom kolu
** FFB Snooker Open 2012, German Masters 2017. i Paul Hunter Classic 2018. jedini su turniri pod okriljem WPBSA gdje su maksimumi postignuti istog dana.
* Odigrano je najmanje pet mečeva u kojima su postignuta dva maksimuma. Peter Ebdon postigao je dva u egzibicijskom meču na 11 frejmova u *Eastbourne Police Clubu* 15. aprila 1996. Sedam godina kasnije ponovio je to u još jednom egzibicijskom meču protiv Stevea Davisa. Mark King i Joe Jogia također su postigli uzastopne maksimume na Grove Openu. Jedini za koga je poznato da je postigao više od dva maksimalna brejka u jednoj prilici jest Adrian Gunnell, koji je postigao tri maksimuma u četiri frejma u klubu u Telfordu 2003. dok je vježbao protiv Iana Duffyja.
* Higgins i O'Sullivan jedini su postigli 147-icu na uzastopnim rangirnim turnirima. Higgins je to uradio u porazu protiv Williamsa u finalu LG Cupa, a O'Sullivan na Northern Ireland Trophyju i UK Championshipu 2007. Stuart Bingham postigao je maksimume na China Openu 2018. i 2019.
* U trećem kolu kvalifikacija za Svjetsko prvenstvo 2025. Jackson Page postigao je dva maksimalna brejka u pobjedi 10–2 protiv Allana Taylora, i to u osmom frejmu (13. aprila) i 12. frejmu (14. aprila), postavši prvi igrač u historiji koji je napravio dva maksimalna brejka u istom meču.

### Posljednji frejmovi i mečevi 
* Hendry, O'Sullivan (šest puta), Mark Williams, Barry Hawkins, Matthew Stevens, Ding Junhui, Andy Hicks, Shaun Murphy, Ryan Day, John Higgins, Mark Davis (dva puta), Martin Gould i Luca Brecel jedini su igrači koji su dobili meč maksimalnim brejkom. Samo je pet od njih ostvareno u odlučujućem frejmu meča: Hendryjev 1997, O'Sullivanov iz 2007, oba Davisova u Championship Leagueu 2017. i Gouldov u Championship Leagueu 2018.
* Samo su Hendry, Higgins, Bingham, O'Sullivan, Murphy i Neil Robertson postigli 147 u finalima turnirâ. Hendry je to uradio tri puta (Charity Challenge 1997 i Malta Grand Prix 2001), Higgins dva puta (LG Cup 2003 i Shanghai Masters 2012, a O'Sullivanu u finalu Welsh Opena 2014. Međutim, istragom koju je proveo *Deadspin* 2017. otkriveno je da je vrijeme koje je zabilježio *Guinness* netačno jer je mjerač vremena pokrenut prerano na BBC-jevom snimku. Za brejkove se zvanično ne mjeri vrijeme, a zvanična pravila snukera ne specificiraju kako bi se to vrijeme trebalo mjeriti, ostavljajući to na volju TV-emiterima. Jedina metodologija za mjerenje vremena koju World Snooker primjenjuje jest ona za vrijeme za udarac na turnirima na kojima je to vrijeme ograničeno, kada se vrijeme za udarac igraču počinje mjeriti od trenutka kad se sve kugle zaustave nakon prethodnog udarca protivnika. Prema toj konvenciji, O'Sullivanov brejk trajao je pet minuta i 15 sekundi.

### Najmlađi i najstariji 
* *Guinnessova knjiga rekorda* priznaje Seana Maddocksa kao najmlađeg igrača koji je postigao maksimalni brejk na nekom takmičenju, što je uspio u okviru LiteTask Pro-Am serije, u Leedsu, 9. jula 2017, u dobi od 15 godina i 90 dana. O'Sullivan je prethodno držao rekord za najmlađeg igrača koji je napravio maksimum na bilo kojem priznatom takmičenju, ostvarivši to na Engleskom amaterskom prvenstvu 1991. u dobi od 15 godina i 98 dana. Međutim, iako je zvanični rekorder, Maddocks možda zapravo nije najmlađi igrač koji je napravio maksimum; za Judda Trumpa zabilježeno je da je na turniru Potters U-16 nanizao 147-icu u dobi od 14 godina i 206 dana.
* Najstariji igrač koji je postigao maksimalni brejk na profesionalnom takmičenju jest Mark Davis, koji je to ostvario u Championship Leagueu 2017. u dobi od 44 godine i 202 dana.

## Najveći brejk nakon faula 
Najveći mogući brejk u snukeru iznosi 155 poena. To se može desiti kad protivnik napravi faul, ali tako da ostavi protivnika snukerovanog na svih 15 crvenih kugli. Protivnik tada može nominirati bilo koju obojenu kuglu kao crvenu (*slobodna kugla*) i ona ima vrijednost crvene samo za taj udarac. Ubacivši slobodnu kuglu, pa zatim obojenu, a zatim sve crvene u kombinaciji s obojenim, a nakon toga sve obojene do ružičaste ili crne, 
igrač može napraviti brejk veći od 147 poena. Ako nakon slobodne kugle igrač ubaci crnu, a zatim sve crvene u kombinaciji s crnom, a onda šest obojenih, taj brejk iznosi 155 poena.

## Brejkovi veći od 147 
Zabilježeno je najmanje devet brejkova većih od 147 poena:
# Wally West napravio je brejk od 151 poena protiv Butcha Rogersa u snukerskom klubu *Hounslow Luciana* u zapadnom Londonu tokom klupskog meča 1976. Kao slobodnu kuglu uzeo je zelenu, nakon koje je ubacio smeđu, a zatim 14 crvenih u kombinaciji s crnom i posljednju crvenu u kombinaciji s ružičastom. Zatim je "počistio" obojene i tako došao do 151 poena.
# U aprilu 1988. Steve Duggan postigao je brejk od 148 poena u trening-frejmu protiv Marka Rowinga u Doncasteru.
# Hendry je napravio isti brejk u trening-meču protiv Alfieja Burdena 1993.
# Za Copea je izviješteno da je postigao brejk od 155 poena u trening-frejmu 2005.
# U novembru 2010. Sam Harvey ostvario je brejk od 151 poena u trening-meču protiv Kyrena Wilsona u svom klubu u Bedfordu. Kao slobodnu kuglu ubacio je smeđu, zatim crnu, a zatim 12 crvenih s crnom, dvije s ružičastom i jednu s plavom, te sve obojene.

## Reference 
Kategorija:Snuker